Летнія Алімпійскія гульні 2008

Летнія Алімпійскія гульні 2008, афіцыйна вядомыя як Гульні XXIX Алімпіяды (2008 Summer Olympics) прайшлі ў Пекіне, сталіцы КНР, з 8 па 24 жніўня 2008 года. Некаторыя спаборніцтвы прайшлі таксама ў Ганконгу, Цяньцзіне, Цындао, Цыньхуандао, Шанхае і Шэньяне. Талісман гульняў — Дзеці ўдачы. Выбар горада Пекін быў абраны сталіцай XXIX Алімпіяды 13 ліпеня 2001 года на 112-й сесіі МАК у Маскве, апярэдзіўшы па выніках галасавання Таронта, Парыж, Стамбул і Осаку. Пасля першага тура галасавання Пекін значна апярэджваў іншых кандыдатаў. Осака набрала ўсяго 6 галасоў і была выключаная са спісу кандыдатаў. У другім туры Пекін быў падтрыманы пераважнай большасцю галасоў, таму неабходнасць у наступных турах адпала. У канчатковы спіс кандыдатаў, складзены ў 2000 годзе, не ўвайшлі іншыя 5 гарадоў, якія падавалі заяўку: Бангкок (Тайланд), Каір (Егіпет), Гавана (Куба), Куала-Лумпур (Малайзія) і Севілья (Іспанія). Пасля перамогі ў галасаванні віцэ-прэм'ер Дзяржсавета Кітая, Лі Ланьцын, заявіў, што «перамога Пекіна ў канкурэнцыі за набыццё права арганізацыі Алімпіяды 2008 — гэта прызнанне міжнароднай супольнасцю грамадскай стабільнасці, сацыяльнага прагрэсу і эканамічнага росквіту Кітая». Раней Пекін падаваў заяўку на правядзенне летніх Алімпійскіх гульняў 2000 года. Галасаванне праходзіла 23 верасня 1993 года ў Монтэ-Карла. Пекін лідыраваў у галасаванні ў першых трох турах, але затым прайграў Сіднею ў фінале. Краіны-ўдзельніцы Спіс краін, у дужках — колькасць удзельнікаў. Цырымонія адкрыцця Цырымонія адкрыцця Гульняў адбылася 8 жніўня. Кальцавы экран, выкарыстаны на цырымоніі адкрыцця Гульняў, мае памеры 14 на 492 метра і стаў самым вялікім з некалі выкарыстаных у імпрэзах. Фарміраваннем малюнка на экране займаюцца 63 відэапраектары Christie CP2000-ZX пад кіраваннем кластара медыасервераў Axon. У якасці аперацыйнай сістэмы выкарыстоўваецца дапрацаваны Windows XP Embedded з усталяванымі Framework NET 2.0, DirectX і DirectShow. Каляндар Медальны залік Цікавыя факты Падчас эстафеты Алімпійскага агню па розных краінах Еўропы, нягледзячы на процідзеянне паліцыі, праводзіліся шматлікія спробы прыхільнікамі незалежнасці Тыбета заблакаваць эстафету і нават пагасіць агонь. Для гэтага выкарыстоўваліся партатыўныя вогнетушыцелі. Аднойчы, у Францыі, пагасіць Алімпійскі агонь атрымалася, але ён быў адразу ж запалены ад рэзервовага. У Кітаі выпушчаныя ў продаж 10 000 маляўнічых афіцыйных эмблем Гульняў на ракавінах вустрыцаў. Каб удзельнічаць у Алімпіядзе, не ўключаная ў алімпійскую каманду ЗША амерыканская баскетбалістка Бекі Хаман, якая гуляе ў маскоўскім ЦСКА, змяніла грамадзянства і стала грамадзянкай Расіі. На час правядзення Алімпіяды пекінскія ўлады далі распараджэнне рэстаранам горада выключыць з меню традыцыйныя стравы з сабакаў. Гл. таксама Беларусь на летніх Алімпійскіх гульнях 2008 Зноскі Спасылкі На Вікісховішчы ёсць медыяфайлы па тэме Летнія Алімпійскія гульні 2008 Афіцыйны сайт Архівавана 12 снежня 2006. (англ.) Старонка на сайце МАК (англ.) Медальны залік (англ.)